bollywood superstar salman khan in and as radhe your most wanted bhai first look released
Most Wanted Bhaiగా సల్మాన్.. ఫస్ట్‌లుక్ విడుదల
సల్మాన్ ఖాన్ కొత్త సినిమా ప్రకటించేశారు. ప్రభుదేవా, సల్మాన్ కాంబినేషన్‌లో మరో సినిమా రాబోతోంది. ఈ సినిమాకు ‘రాధే’ అనే టైటిల్‌ను ఖరారు చేశారు. ఈ సినిమాకు సంబంధించిన ఫస్ట్‌లుక్‌ను తాజాగా విడుదల చేశారు.
Samayam Telugu | Updated:
Oct 30, 2019, 10:56AM IST
సల్మాన్ ఖాన్
బాలీవుడ్ సూపర్‌స్టార్ రంజాన్ కానుక సిద్ధం అయిపోయింది. ప్రభుదేవా, సల్మాన్ ఖాన్ కాంబినేషన్‌లో మరో సినిమా రాబోతోంది. సినిమాకు ‘రాధే: మువర్ మోస్ట్ వాంటెడ్ భాయ్’ అనే టైటిల్‌ను ఖరారు చేశారు. ఈ సినిమాకు సంబంధించిన ఫస్ట్‌లుక్‌ను తాజాగా విడుదల చేశారు. బ్లాక్ జాకెట్‌లో, గాగుల్స్‌తో గన్ పట్టుకుని కాల్పులు జరుపుతున్నట్లుగా సల్మాన్ ఫస్ట్‌లుక్‌లో కనిపించారు. అయితే ఇందులో కొత్తదనం ఏమీ కనిపించడంలేదు. సల్మాన్ నటించిన వాంటెడ్, దబాంగ్‌, రేస్ 3 సినిమాలోనూ ఇలా సల్మాన్ గన్ పట్టుకుని కనిపించారు.
READ ALSO: ‘ఆ సినిమాలో నగ్నంగా నటించాల్సి వచ్చింది, అమ్మానాన్నకు తెలిసి..’
సల్మాన్‌తో కలిసి ప్రభుదేవా రాధే అనే టైటిల్‌తో ఓ సినిమా చేస్తున్నాడని ఎప్పటినుంచో ఊహాగానాలు వినిపిస్తున్నాయి. అందులో నిజం లేదని ప్రభుదేవా చెప్పాడు. ఇప్పుడు అదే టైటిల్‌తో సినిమాను చేయబోతున్నట్లు ప్రకటించారు. ఈ సినిమాకు సల్మాన్ ఖాన్ ఫిలింస్ బ్యానర్‌పై సల్మాన్, అతని సోదరుడు సొహైల్ ఖాన్, బావమరిది అతుల్ అగ్నహోత్రి సంయుక్తంగా నిర్మి్స్తున్నారు. మెహబూబ్ స్టూడియోస్‌లో నవంబర్ 4 నుంచి షూటింగ్ ప్రారంభం అవుతుంది. కంటిన్యుయస్‌గా నెల రోజుల పాటు సినిమాను షూట్ చేయనున్నారు. ఆ తర్వాత సల్మాన్, ప్రభుదేవా కాంబినేషన్‌లో తెరకెక్కిన ‘దబాంగ్ 3’ ప్రమోషన్స్‌లో పాల్గొంటారు.
READ ALSO: నేను అబ్బాయిలతో సెక్స్ చేయను:యాంకర్
‘రాధే’ సినిమాను వచ్చే ఏడాది రంజాన్‌కు ప్రేక్షకుల ముందుకు తీసుకురానున్నాడు సల్మాన్. రంజాన్ సల్మాన్‌కు బాగా కలిసొచ్చింది. ఆయన ప్రభుదేవా దర్శకత్వంలో నటించిన ‘వాంటెడ్’ సినిమా నుంచి మొన్నవచ్చిన ‘భారత్’ సినిమా వరకు దాాదాపుగా అన్నీ రంజాన్‌కే విడుదల చేస్తూ వచ్చారు. రంజాన్‌ తనకు బాగా కలిసొచ్చిన పండుగ అని సల్మాన్ ఎప్పుడూ చెబుతుంటాడు. అయితే రాధే సినిమా విషయంలో మాత్రం ఎక్కడో తేడా కొడుతోంది. టైటిల్ కాస్త కొత్తగా ఉన్నప్పటికీ ఫస్ట్‌లుక్ విషయంలో మాత్రం ప్రభుదేవా కానీ సల్మాన్ కానీ క్రియేటివిటీ పరంగా ఎలాంటి జాగ్రత్తలు తీసుకోలేదని తెలుస్తోంది. టైటిల్‌కు తగ్గట్టు ఊరమాస్ లుక్‌ను డిజైన్ చేసుంటే మరోలా ఉండేది. ఫస్ట్‌లుక్‌తోనే ఇవన్నీ ఆలోచించడం ఎందుకులెండి. బహుశా సినిమాను భారీ స్థాయిలో తెరకెక్కిస్తారేమో.